নিজস্ব সংবাদদাতা, মিরসরাই : উপজেলার ২ নম্বর হিঙ্গুলী ইউনিয়নের হিঙ্গুলী ব্রিজ সংলগ্ন সফি মঞ্জিলে দুর্ধর্ষ ডাকাতির ঘটনা ঘটেছে। অস্ত্রধারী সংঘবদ্ধ ডাকাতদল পরিবারের সবাইকে জিম্মি করে মাত্র ১৫ মিনিটের মধ্যেই লুটে নিয়েছে ৫৫ ভরি স্বর্ণালঙ্কারসহ বিপুল পরিমাণ মূল্যবান জিনিসপত্র। ডাকাতি কাজে বাধা দিতে গেলে ছুরিকাঘাতে আহত হয়েছেন গৃহকর্তা জয়নাল আবেদীন খোকন। গত রবিবার (৩ জুলাই) রাত সাড়ে ১২টার দিকে এ ঘটনা ঘটে। এ ঘটনায় মিরসরাই থানায় মামলার প্রস্তুতি চলছে।